**מדיניות הנאצים כלפי היהודים גרמניה**

#### מדיניות השלבים

ב- 30 בינואר 1933 עלה היטלר לשטון בגרמניה ותוך זמן קצר שינה את משטרה הדמוקרטי למשטר נאצי המבוסס על תורת הגזע..מעלית הנאצים לשלטון החל מסע רדיפות נגד יהודי גרמניה,שנוהלה בשלבים.את השלבים הכתיבו אילוצים פוליטיים,כלכליים ודעת הקהל בפנים ובחוץ ככל שהמשטר התגבר על האילוצים הפינמיים והחיצוניים הקצינה מדיניותו כלפי היהודים

מטרות הנאצים בתקופה זו היתה הפרדת היהודים מהחברה הגרמנית,נישולם מבחינה כלכליתועידוד הגירתם מגרמניה.האמצעים העיקריים שנקטו היו חקיקה,תעמולה וטירור.

השלב הראשון(1934-1933) היה סילוק היהודים מעמדות כלכליות ועמדות השפעה בחיי הציבור.עדיין אין מדיניות אנטי יהודית מאורגנת והצעדים נגד היהודים "רכים" יותר מרדיפת מתנגדי המשטר משמאל.

שלב שני 1938-1935)מתחיל מחוקי נירנברג ב-1935 שהתבססו על תורת הגזע.הם ששללו מהיהודים את אזרחותם וזכויות האזרח במדינה ושימשו בסיס לנישול היהודים ובידודם מהחברה תוך אלימות גוברת נגד היהודים

שלב שלישי(1939-1938)מתחיל ב"ליל הבדולח" המשמש נקודת מפנה באלימותו .על היהודים מופעל לחץ להגר מגרמניה והטיפןל בהם מועבר לס.ס.

# תקופה ראשונה 1934-1933

**ביסוס המשטר הנאצי-ל**אחר חוק ההסמכה (ר' להלן עמ')פעלה המשטר לביטול מרכזי הכוח במדינה וריכוזו בידיו.כמו כן ניהל מסע דיכוי נגד אוייביו משאל.תהליך האחדה היה לא רק אירגון מחדש של כל חיי הציבור אלא גם הפיכת האידיאולוגיה הנאצית לאורח חיים במדינה.היטלר גייס את כל מערכות המדינה לביצוע מטרות אלו.כאמור,בשלב זה היה השלטון עסוק בעיצוב המשטר ובחיסול יריביו הפוליטיים ובשיקום כלכלת גרמניה לכן צעדיו נגד היהודים היו לא מאורגנים ופחות חריפים מצעדי "ההאחדה" וחיסול היריבים.

**החרם הכלכלי**

ב 1 באפריל 1933 הוטל חרם של יום אחד על בתי עסק יהודיים. **מדוע היה החרם בן יום אחד ?**

**הסיבות :**

לאחר עליתם לשלטון החלו הנאצי,שיכורי הניצחון, בגל אלימות נגד אוייבי המשטר ונגד רכוש יהודי.**התגובות הנזעמות של דעת הקהל היהודית והלא יהודית** נגד הטירור הנאצי עוררו **תגובה מצד דרגים נמוכים**,שהחלו בחרם ופגיעה בחנויות של יהודים בעקבות ריבוי האירועים נגד יהודים **החליט היטלר ליזום חרם מאורגן:**

להתחיל ב**דחיקת רגלי היהודים** מחיי הכלכלה הגרמנית

**הכוונה ושליטה** במנגנון המפלגה ובדרגים הנמוכים בפרט.

**תגובה נגד** "תעמולת הזוועה" היהודית בחו"ל.

**מניעת אלימות** בלתי מאורגנת המסכנת את הסדר והמשמעת והצגת גרמניה כמדינת חוק.

**מניעת פגיעה בכלכלת גרמניה**,שהיתה עדיין זקוקה ליהודים,לבנקים וחששה לסכן את קשרי המסחר הבילאומיים.

**לחצי הנשיא הינדנבורג –**עדיין היה בעל השפעה והיטלר בראשית דרכוו

**מהלך החרם:**

**משמרות חרם**-החרם התקיים באחד באפריל ונמשך יום אחד באופן רשמי.הביצוע נמסר למנגנון המפלגה ולא לגורם ממלכתי.משמרות של נאצים הוצבו בפתחי חנויות ועסקים ועיתונים יהודיים ןמנעו כניסה.ההם מרחו סיסמאות וקראו לציבור להמנע מקניה אצל יהודים.

**שריפת הספרים**-במסגרת החרם על יהודים ויהדות יזמו הנאצים שריפת ספרים,שחוברו ע"י יהודים.ספרים "יהודיים", ספרי גדולי המדע והרוח היהודיים כמו איינשטיין,פרויד,מרקס ואחרים,

הוצאו מספריות ציבוריות והועלו באש בפומבי. היה זה צעד אידיאולגי מובהק שמטרתו לנקות את התרבות הגרמנית מהשפעה יהודית.וצעד סמלי לבאות ("מקום ששורפים ספרים שורפים אנשים"-היינה)

**משמעות ותוצאות:**

היטלר הצליח להפגין שליטה מרשימה במפלגה.הוא הפך את יהודי גרמניה לבני ערובה להתנהגות טובה של יהודי העולם.אולם,הציבור היה אדיש לחרם ורובו לא נטל בו חלק.כתוצאה

הנאצים נגיעו למסקנה,שיש לקבוע מדיניות לטווח ארוך בעלת מטרה ברורה לבצעה ע"י מנגנון מסודר ולקבוע מיהו יהודי.

**הרחקת היהודים מהשירות הציבורי**

בתקופה זו בולטת העדפת תהליכי חקיקה בצעדי הנאצים כלפי יהודים,שלא היו מעוניינים בפעילות לא מבוקרת מלמטה.

זה בא לידי ביטוי בכ-50 חוקים נגד יהודים שנחקקו בתקופה זו: **הרחקתם ממנגנון המדינה**-.הראשון היה ב-7"החוק להחזרת הפקידות המקצועית על כנה",שהרחיק את היהודים משירות המדינה.בהתערבות הנשיא נמנעה בתחילה הרחקת ותיקי מלחמה יהודיים אבל עם מותו הושלם התהליך  **בעלי מקצועות חופשיים**-אחר כך הורחקו בעלי מקצועות חופשיים:רופאים,עורכי דין עיתונאים,מהשירות הציבורי. **מערכת החינוך**--בביה"ס ובמוסדות לבשכלה גבוהה פוטרו מורים ופרופסורים בלחץ חבריהם לעבודה הורים ותלמידים. וע"י המדינה.במוסדות מדעיים סולקו מדענים יהודים מפורסמים. חלקם בהם איינשטיין עזבו את המדינה**. תרבות ואומנות**-היהודים הורחקו מתחומי התרבות והאמנות הגרמנית אנשי תיאטרון,קולנוע,מוסיקאים שחקנים וכו נאלצו לחפש עבודות אחרות.. **בנקים**-יהודים הורחקו מהנהלות הבנקים.

יהודים לא יכלו להצטרף ל"חזית העבודה".משמעות הדבר היתה,שיהודים לא יכלו לקבל עבודה במקום עבודה מאורגן.

**משמעות ותוצאות.**

**"ניקוי המשטר "-**הטוטליטרי שואף לעצב את החברה והאדם בהתאם לאידיאולוגיה.ולהרחיק ממוקדי השפעה כל גורם עויין.מנגנוני המדינה ומערכותיה הם המנוף העיקרי לכך.לכן, הורחקו גם אנשי שמאל מהשירות הציבורי.על פי תורת הגזע יש ליהודים השפעה הרסנית על החברה ויש לנקות את המנגנונים והמערכות מיהודים.

**השותפים הנאמנים-"**המהפכה הנאצית" יצרה רבבות מקומות עבודה לאקדמאים צעירים מובטלים.הם נקלטו במקום היהודים .הם חשו תודה למשטר שהחזיר להם את מעמדם כבודם ופרנסתם.הם הפכו לשותפיו ורבים הפכו לתומכיו הנלהבים.האנטישמיות ותורת הגזע היו בעיניהם הצדקה למעשיהם.

**התקופה שניה-חוקי נירנברג ואריזציה 1938-1935**

בספטמבר 1935 חל מהפך בתהליך החקיקה..כבר קודם לכן חלה החרפה בצעדים נגד היהודים כאשר נאסרה כניסתם למקומות ציבוריים רבים.,יהודים סולקו מהצבא הגרמני ובביה"ס ניתנה הוראה לסלק תלמידים יהודים ולכנספם במסגרות נפרדות

**חוקי נירנברג (ספטמבר 1935)**

**שנה זו יתה שנת הישגים למשטר הנאצי:**

**היטלר נבחר לנשיא**- לאחר מותו של הינדנבורג כפיהרר של גרמניה ריכז בידיו סמכויות כמעט בלתי מוגבלות. **סיפוח חבל הסאאר**-בשנה זו חזר חבל הסאאר לגרמניה על פי חוזה ורזאי,לאחר משאל עם שבו הביעו התושבים ברוב עצום את רצונם לחזור לגרמניה. **חימוש גרמניה וגיוס כללי**-היטלר הפר את שני הסעיפים המגבילים בחוזה ורשאי ללא תגובה של המעצמות. **פריחה כלכלית**-וצמצום האבטלה הגדילו את התמיכה של עם הגרמני בהיטלר.

עתה יכול היה היטלר להיענות ללחצים מלמטה ולקדם שלב נוסף את האידיאולוגיה האנטי יהודית שלו.

היטלר הציג שורה של חוקים גזעניים בפני הריכסטאג,שהתכנס בנירנברג.החוקים אושרו.במסגרת החוקים היו שני חוקים בסיסיים אליהם נוספו חוקי הבהרה מהם נגזרה החקיקה האנטי יהודית בעתיד.

**עיקרי חוקי נירנברג**

**"חוק האזרחות"-** קבע,שאזרח גרמניה הוא נתין בעל דם גרמני או בעל דם קרוב לו,המוכיח בהתנהגותו,שהוא ראוי לשרת את העם הגרמני והרייך.רק אזרח הרייך הוא בעל זכויות פוליטיות מלאות.

בהבהרה נקבע,שיהודי הוא כל מי,שיש לו שלושה סבים יהודים טהורים.ליהודי נחשב גם בן תערובת שמוצאו משני סבים יהודים טהורים.

**"החוק להגנת הדם והכבוד הגרמני"-** הפתיחה ציינה,שטוהר הדם הוא תנאי מוקדם להמשך קיום העם הגרמני ולפיכך אסורים:

\*נישואים בין יהודים ונתינים בעלי דם גרמני

\*יחסים מחוץ לנישואין בין יהודים וגרמנים

\*העסקת עוזרת גרמניה בבית יהודים מתחת לגיל 45

\*איסור הצגת דגל המדינה או צבעיו ע"י יהודים.

**משמעות ותוצאות:**

**חוקי יסוד גזעניים-**חוקי נירנברג נחשבו לחוקי יסוד עליהם התבססה החקיקה האנטי יהודית בכל מרחבי "הסדר החדש" עד לנפילת המשטר הנאצי.

**השתלטות האידיאולוגיה על מערכות השלטון-**החוק הגרמני הושתת על תורת הגזע ומסמל את השתלטות האידיאולוגיה הנאצית על מערכת החוק והמשפט המשטרה ובתי המשפט חוייבו לפעול על פי חוקים אלה.כל הפעולות נגד יהודית הוכנסו למסגרת חוקית ובוצעו ע"י המערכת השלטונית בכל שלוחותיה.חוקי נירנברג הכניסו את המדיניות נגד היהודית למסגרת שלטון החוק ובזה שללו פעולות בלתי מבוקרות נגד יהודים.

יהודים ולא יהודים קיוו להתייצבות המצב,שיצור ליהודים מסגרת של קיום אוטונומי נפרד.לעומת זאת העמדה של השלטון היתה מעורפלת בנאום ברייכסטאג השתמע ,שנוצר בסיס לקיום יהודי נסבל בגרמניה בליווי איום לבחינת המצב מחדש אם תימשך ההסתה היהודית נגד גרמניה.

**אריזציה ובידוד חברתי ותרבותי**- החלו עוד לפני חוקי נירנברג אבל החוק איפשר עתה תהליך מהיר של הוצאת היהודים מכל תחומי החיים בגרמניה והאצת תהליך נישולם.

בשנת 1936 היתה הפוגה בביצוע המדיניות האנטי יהודית בגלל האולימפיאדה שנערכה בברלין,שבה רצה היטלר להציג את תמיכת הגרמנים והישגי גרמניה בשלטונו.גם התעמולה הנאצית הגזעני הוצנעה כדי לא לסכן את קיום האולימפיאדה.

**חידוש והסלמה של המדיניות האנטי יהודית**

בשנת 1936 החלה התאוצה בהתעצמותה הכלכלית והישגיה הבינלאומיים של גרמניה (ברית עם יפן ואיטליה,הפלישה לחבל הריינוס וכניסת הכלכלה הגרמנית להכנות לקראת מלחמה) מדיניות הפיוס של המערב והתעצמות ואי תלות המשק הגרמני איפשרו להיטלר להסלים את המדיניות האנטי יהודית.

הסלמה זו באה לידי ביטוי בשלושה קווי פעולה עיקריים :אירזציה של הרכוש היהודי:הגברת הלחץ להגירה יהודית:והגברת התעמולה האנטישמית ברחבי העולם.

**1.אריזציה-** העברת רכוש יהודי לידיים אריות.בתחילת השלטון הנאצי היה צורך לייצב את הכלכלה ולפתור את בעית האבטלה.פגיעה בעסקים יהודים היתה מסכנת בפנים ובחוץ את התוכנית לשיקום.משהוסרו האילוצים והמטרות הוגשמו השתנתה גם המדיניות.

**חוקי נירנברג בסיס לנישול חוקי**-מדיניות נישול היתה קיימת כבר באותם ענפים שלא פגעו בתהליך שיקום המשק עתה הורחב הנישול לכל הענפים בקצב גובר.הכינוי אריזציה מצביע על מקומם החשוב של חוקי נירנברג בתהליך הנישול.שלילת זכויות האזרח של היהודים מנעה מהם פעילות כלכלית ורק באמצעות שותפים גרמניים יכלו להמשיך לשרוד.שותפים אלה השתלטו במהרה על העסקים ואילצו את היהודים למכרם במחיר מגוחך.כך עברו רוב עסקי היהודים בגרמניה לידי גרמנים.

**התוצאות:**

**הרחבת מעגל ההזדהות עם המשטר**-יותר יותר גרמנים הפכו שותפים לפשעי המשטר וכך גברה הזדהותם איתו ותמיכתם במדיניותו האנטי היהודית.(זו אופייני לכל מהפכה לחלק את רכוש אוייבי המשטר כדי להרחיב את מעגל התומכים).

**הגירת יהודים**-תהליך האריזציה היה חלק ממדיניות המשטר לעודד ולכפות הגירת היהודים מגרמניה כחלק מ"טיהורה" מיהודים.

**2.הגירה כפויה**- בתחילה עודדו השלטונות הנאציים הגירת יהודים ב-1933 נחתם "הסכם הטרנספר" עם הסוכנות היהודית ובו התאפשר ליהודים להוציא את רכושם מגרמניה בסחורות גרמניות.מי שדחף לטיהור גרמניה מיהודים היה הס.ס.הס.ס. עמד מאחורי עירעור הבסיס הכלכלי של יהודי גרמניה הגברת הטירור והלחץ של המנגנונים השונים.

מרגע שגרמניה נכנסה להכנות לקראת מלחמה הוחרפה המדיניות כלפי היהודים.כי בעיני המשטר הנאצי היא משתלבת בתוכניות המלחמה .האריזציה ותהליך הבידוד,זיהוי והפחדה של היהודים מחריף:ע"י הטבעת האות J בתעודת הזהות,חובת החלפת השמות האריים ביהודים,ואיסור הופעה במקומות ציבור,בביה"ס וכו'.

**התקופה השלישית-שנת 1938 כנקודת מפנה**

בשנה זו הפכה מדיניות החוץ הגרמנית לתוקפנית יותר בעוד מדיניות המערב פייסנית יותר.הדבר מתבטא בכיבוש וסיפוח שטחים העומדים בניגוד לכל התחייבויותיה של גרמניה בחוזים בינלאומיים.במרס 1938 סיפחה גרמניה את אוסטריה ללא כל תגובה מצד המערב.

**המדיניות הנאצית באוסטריה**

**ישום המדיניות הנאצית-**היטלר התקבל באוסטריה בהתלהבות עצומה.מיד עם סיפוח אוסטריה ישמו הנאצים את מדיניותם כלפי היהודים.מה,שעברו יהודי גרמניה במספר שנים עברו יהודי אוסטריה במספר חודשים.(חוקי נירנברג, והיהודים עברו אריזציה,בידוד והשפלה,מאסרים ואלימות).הדבר גרם לבריחה של יהודים רבים.

**הגירה כפויה**-באוסטריה החל הממשל הגרמני במדיניות של הגירה המונית של יהודים בכפיה ובאמצעים חריפים.המדיניות בוצעה ע"י מדור מיוחד לטיפול ביהודים בגסטאפו ( אמצעי לטירור נגד אוייבי המשטר) בראשותו של אדולף אייכמן.

הצלחתו של אייכמן בהגירתם הכפויה של יהודי אוסטריה הביאה לגיבוש מדיניות רשמית של הגירה כפויה,שהתבססה על תפיסת ה.ס.ס.,שיש לטהר את גרמניה מיהושדים באמצעות הפעלת כוח משטרתי אלים כלפי היהודים כדי להכריחם להגר.

**גירושים**

באוקטובר 1938 גורשו באלימות אכזרית כ- 17,000 יהודים בעלי אזרחות פולנית,שחיו זמן רב בגרמניה.שלטונות פולין התכוונו לשלול מהיהודים את אזרחות הפולנית ולכן,הקדימו הגרמנים וגירשו אותם.רוב המגורשים נתקעו בחוסר כל בעיירת גבול פולנית,זבונשין,כאשר גם הפולנים וגם הגרמנים מונעים מהם את הכניסה.

בין המגורשים היתה משפחת גרישפן,שבנה הרשל שהה באותה עת בפאריס.כאשר נודע לו על גירושה האכזרי של משפחתו התנקש במזכיר השלישי של שגרירות גרמניה בצרפת,שנפצע אנושות ומת.בעקבות נשעה זה פרץ ליל הבדולח

**"ליל הבדולח"-נובמבר 1938**

**מהלך האירוע**

בלילה שבין ה- 9 ל- 10 בנובמבר התחולל האירוע האלים ביותר בגרמניה עד כה.יחידות נאציות פשטו ,בליווי המון רב מוסת,על מבנים יהודיים בכל רחבי גרמניה.כ-1,000בתי כנסת נשרפו כ-800 חנויות נשדדו ומאות דירות נפגעו קשות.91 יהודים נרצחו במהלך הלילה הנורא הזה שכונה "ליל הבדולח" על שם הזכוכיות השבורות במבנים היהודים..30,000 יהודים נשלחו למחנות ריכוז.

**אירוע מתוכנן מראש-**השלטונות הצדיקו את הפוגרום ביהודים בנימוק שהיתה זו מחאה ספונטנית של העם הגרמנים על מעשי הזוועה של היהודים.אך למעשה היה זה אירוע מתוכנן מראש.

נבנו מחנות ריכוז מיוחדים (בוכנוואלד),הוכנו רשימות מעצרים,עוד לפני כן היו מעשי אלימות והרסמעל הכל המשטר לא הסכים לאלימו לא מבוקרת ולא יתכן,שהגרמנים המאמינים במדינת חוק יפעילו אלימות בעוצמה כזאת ללא תכנון והכוונה של השלטון.

**מה היו הנסיבות לאירוע אלים זה שלא היה כדוגמתו ?**

ב- 1938 הגיעו לשיא הישגיה של גרמניה במדיניות החוץ:אוסטריה סופחה ללא התנגדות מעצמות המערב.בועידת מינכן הפקיר המערב את צ'כסלובקיה,בת בריתם,במסרו לגרמניה את חבל הסודטים.ומעל הכל בועידת אויאן,שבה עלה גורל הפליטים לא נעשה דבר למען היהודים.מכל זה הבין היטלר שמי שהפקיר את האוסטרים והצ'כים לבטח יפקיר את היהודים

**תוצאות**

**1.ועידת גרינג**

בעקבות ליל הבדולח נערכה ישיבה בעלת משמעות מכריעה במדיניות האנטי היהודית.הישיבה נערכה אצל גרינג,שהיה ממונה על ההכנות למלחמה.משמעות העלאת נושא היהודים בה פירושה שהיהודים נכללו ביעדי המלחמה של הנאצים.

**החלטותיה של הועידה**:

הוצאת היהודים מכל תחומי הכלכלה בגרמניה- קנס של מיליארד מרק הוטל על יהודי גרמניה "האשמים" בליל הבדולח.המדינה העבירה לידי את כספי הביטוח והיהודים נאלצו לתקן את הנזקים מכספם.

**1.בידוד היהודים כמעט לחלוטין** -סימון היהודים,ריכוז היהודים ברובעים משלהם,הקמת רשות מרכזית לטיפול ביהודים המבוססת על הדגם האוסטרי משמעות

**2.העברת הטיפול ביהודים לס.ס**.-שהיה בעל קנאות אידיאולוגית ואומן במיוחד לבצע משימות שתבעו נחישות ואכזריות.הס.ס.,שדגל בטיהור גרמניה מיהודים,האיץ את הגירת היהודים מגרמניה ואפילו ניסה לגייס תחבורה לסילוקם (פרשת האוניה סנט לואיס)

**במה היה ליל הבדולח נקודת מפנה במדיניות כלפי יהודים ?**

**ההיקף**-האירוע התחולל בכל רחבי גרמניה בעת ובעונה אחת בזמן קצוב מראש. **העוצמה-**זאת הפעם הראשונה בה נהרגו ונפצעו יהודים במספר כה גדול ,נשרפו בתי כנסת רבים ונהרס רכוש יהודי כה רב**. היהודים יעד מלחמה**-דבר שהצביע על הפיכת היהודים לאוייב מלחמה.ועידת גרינג שילבה את הטיפול ביהודים ביעדי המלחמה והעבירה את הטיפול ביהודים לידי הס.ס. **היהודים מבינים את מצבם-** יהודי גרמניה התפכחו מאשליותיהם.הם הבינו שבא הקץ על יכולתם להתקיים קיום של ממש בגרמניה.היו כאלה ששמו קץ לחייהם ואחרים חיפשו נואשות אחר פיתרונות הגירה.